Neuvoston asetus (EY) N:o 748/95, annettu 31 päivänä maaliskuuta 1995, tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1995



Virallinen lehti nro L 074 , 01/04/1995 s. 0018 - 0020



NEUVOSTON ASETUS (EY) N:o 748/95, annettu 31 päivänä maaliskuuta 1995, tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että yhteisö ja Norja ovat neuvotelleet keskinäisistä kalastusoikeuksistaan vuoden 1995 osalta ja erityisesti tiettyjen kiintiöiden myöntämisestä yhteisön aluksille Norjan kalastusvyöhykkeellä, Itävallan, Suomen ja Ruotsin liittymisasiakirjan 96 ja 124 artiklan mukaisesti yhteisö hoitaa Suomen tasavallan ja Ruotsin kuningaskunnan kolmansien maiden kanssa tekemiä kalastussopimuksia, yhteisö on neuvotellut Ruotsin kuningaskunnan ja Norjan kuningaskunnan välisessä 9 päivänä joulukuuta 1976 tehdyssä kalastussopimuksessa määrätyn menettelyn mukaisesti Ruotsin puolesta Norjan kanssa keskinäisistä kalastusoikeuksista vuoden 1995 osalta, yhteisö on neuvotellut Suomen tasavallan ja Norjan kuningaskunnan välisessä 29 päivänä joulukuuta 1976 tehdyssä kalastussopimuksessa määrätyn menettelyn mukaisesti Suomen puolesta Norjan kanssa keskinäisistä kalastusoikeuksista vuoden 1995 osalta, näiden käytettävissä olevien pyyntimahdollisuuksien tehokkaan hoidon varmistamiseksi ne olisi jaettava kiintiöinä jäsenvaltioiden kesken neuvoston asetuksen (ETY) N:o 3760/92 8 artiklan mukaisesti, neuvoston asetuksessa (EY) N:o 3377/94 (2) jaettiin pyyntikiintiöt niiden alusten osalta, jotka kalastavat Norjan vesialueilla, jäsenvaltioiden kesken ainoastaan 31 päivänä maaliskuuta 1995 päättyväksi ajanjaksoksi; tämä asetus olisi kumottava, ja tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 säädetyin asiaankuuluvin valvontatoimenpitein (3), ON ANTANUT TÄMÄN ASETUKSEN: 1 artikla Joulukuun 31 päivään 1995 asti jonkin jäsenvaltion lipun alla purjehtivat alukset saavat pyytää: - Norjan yksinomaiseen talousvyöhykkeeseen kuuluvilla vesillä linjan 62 °00' pohjoista leveyttä pohjoispuolella tai Jan Mayenin ympärillä olevalla kalastusvyöhykkeellä liitteessä I vahvistettujen kiintiöiden rajoissa, - Norjan yksinomaiseen talousvyöhykkeeseen kuuluvilla vesillä linjan 62 °00' pohjoista leveyttä eteläpuolella liitteessä II vahvistettujen kiintiöiden rajoissa. 2 artikla Täten kumotaan asetus (EY) N:o 3377/94. 3 artikla Tämä asetus tulee voimaan 1 päivänä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1995. Neuvoston puolesta F. BAYROU Puheenjohtaja (1) EYVL N:o L 389, 31.12.1992, s. 1 (2) EYVL N:o L 363, 31.12.1994, s. 122 (3) EYVL N:o L 261, 20.10.1993, s. 1 LIITE I >TAULUKON PAIKKA> LIITE II >TAULUKON PAIKKA>